
Κούκλες στα εμπορικά καταστήματα της πόλης για το 24ο Διεθνές Φεστιβάλ Κουκλουθεάτρου και Παντομίμας 
Η πόλη του Κιλκίς στολίζεται με κούκλες και πολύχρωμα σημαιάκια, ενόψει της μεγάλης γιορτής του Κουκλοθεάτρου και της Παντομίμας. 
Πολύχρωμες κούκλες, χαμογελαστές, με παιχνιδιάρικο βλέμμα και σοφιστικέ στυλ στέκουν στις προθήκες των καταστημάτων, δίπλα σε βιβλία, τσάντες και παπούτσια, προαναγέλλοντας την θριαμβευτική έλευση του 24ου Διεθνούς Φεστιβάλ Κουκλοθεάτρου και Παντομίμας του Δήμου Κιλκίς, το ερχόμενο Σάββατο σε πάρκα και πλατείες.
Η επίσημη τελετή έναρξης του Φεστιβάλ θα γίνει την Κυριακή 4 Οκτωβρίου στις 19:00 στο Συνεδριακό Κέντρο Κιλκίς, με την πολυβραβευμένη παράσταση μαριονετών και σύγχρονου χορού ‘’Σταχτοπούτα’’, την οποία ανεβάζει ο ιταλικός καλλιτεχνικός θίασος Zaches Teatro. 
